ร้านขนมปังยอดฮิต อยู่แถวศูนย์อาหารหลังสีลม คอมเพล็กซ์ ขนาดช่วงที่ไปซื้อคือบ่าย 2 ยังมีลูกค้าแวะเวียนมาอุดหนุนเรื่อยๆ

ถามพนักงานที่ร้านเห็นบอกว่าร้านพึ่งเปิดปีที่แล้วเอง เห็นว่าช่วงนี้ขายดีน้อยกว่าช่วงเปิดใหม่ๆ 

ที่ร้านจะมีกระดาษให้ติ๊ก คล้ายๆ ร้านขนมปังที่เยาวราช แต่ของร้านนี้ราคาจะสูงกว่า น่าจะใช้วัตถุดิบดีกว่า เช่นไส้นูเทลล่า ให้มาอย่างเยอะ

ขนมปังมีให้เลือก 3 แบบ โฮลวีทกับช๊อคโกแลตต้องเพิ่มเงิน 3 บาท แต่ถ้าไปช่วงบ่าย ขนมปังอาจจะเหลือแค่แบบธรรมดา

ลองชิมแบบธรรมดากับโฮลวีท ชอบโฮลวีทมากกว่า สำหรับคนไม่ชอบรสหวาน แนะนำให้สั่งแฮมชีส (35 บาท) แต่ต้องทานตอนร้อนๆ ถ้าซื้อกลับเอาเข้าเตาอบน่าจะดีกว่าไมโครเวฟ เพราะขนมปังตรงผิวจะกรอบนิดๆ อบที่ 135c ประมาณ 3-5 นาที จะออกมากำลังดี